Du er (sikkert) en af de bilister, der allerede har prøvet at få et stenslag i forruden, og det er især irriterende - og ikke lovligt at køre med - et stenslag, der sidder midt i synsfeltet. Når du opdager et stenslag på din bilrude, er det en god idé, at du beskytter hullet så hurtigt som muligt med rudeplaster eller tape, indtil du får lavet en mere holdbar løsning på værkstedet. For at undgå, at det lille stenslag udvikler sig til en større skade, som potentielt kan koste en udskiftning af forruden, er det vigtigt, at du får repareret stenslaget - og helst så hurtigt som muligt.